Atklāta konkursa LVP 2026/112
nolikuma 4.pielikums
LĪGUMS Nr.: #REG_NUMURS#
(Iepirkums LVP 2026/112)
Līguma sagatavošanas vieta un datums ir Liepāja, 2026.gada ___._______
     Līguma parakstīšanas datums ir pēdējā pievienotā
droša elektroniskā paraksta laika zīmoga datums

Liepājas valstspilsētas pašvaldības iestāde “Liepājas Komunālā pārvalde” tās vadītāja Mārtiņa Jākobsona personā, kurš rīkojas uz nolikuma pamata (turpmāk – Pasūtītājs), no vienas puses, un ____________________, tās ____________________________________, kurš rīkojas uz Statūtu pamata (turpmāk – Izpildītājs), no otrās puses (līdzēji saukti arī atsevišķi – Puse, kopā -Puses), noslēdz šādu līgumu (turpmāk – Līgums):

1.  TERMINI
Termini, kas Līgumā ir lietoti ar lielo sākuma burtu, ir lietoti šādā nozīmē:
1.1. Darbs – visi uzturēšanas darbi, kas jāveic Izpildītājam.
1.2. Līgums – šis līgums un visi tā pielikumi.
1.3. Apakšuzņēmējs ir Izpildītāja nolīgta persona vai savukārt tās nolīgta persona, kura veic būvdarbus vai sniedz pakalpojumus Līguma izpildei.

2.  LĪGUMA PRIEKŠMETS
2.1. [bookmark: _Hlk488915499]Pamatojoties uz atklātā konkursa “Ceļa horizontālo apzīmējumu uzturēšanas darbi, Liepājā” (LVP 2026/112) (turpmāk tekstā – Iepirkums) rezultātiem, Pasūtītājs pasūta un apmaksā, un Izpildītājs veic ceļa horizontālo apzīmējumu uzturēšanas darbus Liepājā, saskaņā ar Līgumu un tajā noteiktām prasībām, atbilstoši saistošiem pašvaldības un Latvijas Republikas normatīvajiem aktiem (turpmāk - Darbs).
2.2. Līgumam tiek pievienoti šādi pielikumi:
2.2.1. Tehniskā specifikācija ar pielikumiem atbilstoši Iepirkumam;
2.2.2. Izpildītāja Finanšu piedāvājums Iepirkumam t.sk. tāmes Iepirkumam;
2.2.3. Līguma paraugs (par pilsētu tranzīta ielu ikdienas uzturēšanas darbiem).

3. VISPĀRĪGIE NOTEIKUMI
3.1. Puses apliecina savu nolūku un gatavību pielikt maksimālas pūles, lai pienācīgi izpildītu līgumsaistības.
3.2. Ja vien Līgumā nav tieši paredzēts, slēdzot Līgumu, visi iepriekšējie rakstiski noslēgtie līgumi un vienošanās starp Pusēm par šī Līguma priekšmetu zaudē spēku tiktāl, ciktāl tas nav pretrunā šim Līgumam. Mutiskās vienošanās zaudē spēku pilnībā.
3.3. Puses apliecina, ka ir sniegušas patiesu un pilnīgu informāciju. 
3.4. Puses apstiprina, ka tās rūpīgi iepazinušās ar Līgumu un tā pielikumiem, un ka visi noteikumi ir tām saprotami un pieņemami.
3.5. Līguma izpildes oficiālā un darba valoda ir latviešu valoda. Visām personām, kas iesaistītas Līguma izpildē, ir jānodrošina saziņa latviešu valodā atbilstoši šīs personas kompetencei Līguma izpildē. Visi ar Līguma izpildi saistītie dokumenti jāsagatavo latviešu valodā. Dokumentiem, kuri ir izdoti svešvalodā, jāpievieno normatīvajos aktos noteiktajā kārtībā apliecināts tulkojums latviešu valodā.

4. IZPILDĪTĀJA APLIECINĀJUMI
4.1.  Izpildītājs apliecina, ka tāmes summa ir pilnīgi pietiekama, lai izpildītu Pasūtītāja prasības, un lai izpildītu Darbu.
4.2. Izpildītājs apliecina, ka ir iepazinies ar Darbu un ir izpētījis apstākļus, kas varētu ietekmēt Darba izpildi un samaksas noteikšanu par Darba izpildi, tajā skaitā laika apstākļus, veselībai atbilstošus apstākļus, iespējas piegādāt materiālus, transporta iespējas, vietas atrašanos, tiesību normas, darbaspēka izmantošanas nosacījumus, iespējas izmantot elektroenerģiju, ūdeni un citus pakalpojumus, un ir ņēmis vērā minētos apstākļus, nosakot samaksu par Darba izpildi. Tāpēc piedāvātās izmaksas un izpildes termiņus nevar ietekmēt iepriekš minētie apstākļi.
4.3. Izpildītājs apliecina, ka tam ir nepieciešamās licences, speciālās atļaujas, apakšlīgumi un sertifikāti Līgumā noteiktā Darba veikšanai.
4.4. Izpildītājs apliecina, ka nodrošinās, lai iepirkuma līguma izpildē netiktu ietvertas Krievijas Federācijas vai Baltkrievijas Republikas izcelsmes preces un pakalpojumi.

	

5. LĪGUMA UN DARBU IZPILDES TERMIŅŠ.
5.1. Līgums stājas spēkā dienā, kad to parakstījušas abas Puses, un Līguma attiecības atzīstamas par pabeigtām tikai pēc tam, kad Puses ir izpildījušas savstarpējās saistības un norēķinus, kas izriet no Līguma noteikumiem.
5.2. Izpildītājs apņemas veikt Līguma 2.sadaļā minēto no Līguma spēkā stāšanās dienas līdz 31.12.2028.
5.3. Darbu izpildes termiņš tiek noteikts Darba uzdevumā.

6. LĪGUMA SUMMA UN NORĒĶINU KĀRTĪBA
6.1. Kopējā līgumsumma ir mainīga, atbilstoši pilsētas budžetā paredzētajiem līdzekļiem.
6.2. Iepirkumā nosolītā summa par ir ____________ EUR (_________________________) un pievienotās vērtības nodoklis (turpmāk PVN) 21% apmērā __________________  EUR (______________) , kopā _______ EUR (_________________________).
6.3. Pasūtītājs veic tikai tāda Darba apmaksu, kas veikts atbilstošā kvalitātē saskaņā ar šī Līguma nosacījumiem un Pasūtītāja pieņemtajiem darbu apjomiem.
6.4. Pasūtītājs var izmainīt lokālajā tāmē noteiktos darbu daudzumus atbilstoši budžeta iespējām un faktiskajai nepieciešamībai.
6.5. Vienīgi Izpildītājs uzņemas visu risku, kurš saistīts ar iespējamo cenu sadārdzinājumu Darba veikšanas gaitā, un tas nekādā veidā nevar ietekmēt tāmes summu.
6.6. Ikmēneša maksājumi par Darbu un galīgais norēķins Izpildītājam tiek veikti bezskaidras naudas norēķinu veidā euro, 30 (trīsdesmit) dienu laikā pēc izpildītā Darba aktu (Forma 2) parakstīšanas un strukturēta elektroniskā rēķina (turpmāk – rēķins) saņemšanas dienas. Maksājumos tiek ietverts PVN.
6.7. Veicot maksājumus no konta, par maksājuma dienu uzskatāma pārskaitīšanas diena.
6.8. Pasūtītājs veic samaksu Izpildītājam par iepriekšējā mēnesī izpildītu Darbu pēc faktiski paveiktā Darba apjoma, kurus akceptējis Pasūtītājs.
6.9. Rēķini un izpildītā Darba akts (Forma 2) Izpildītājam par iepriekšējā periodā izpildīto Darbu jāiesniedz Pasūtītājam līdz nākamā mēneša 5.(piektajam) datumam.
6.10. Gadījumā, ja pārskaitītie līdzekļi nav pietiekami Darba apmaksai, tad Pasūtītājam ir tiesības vienpusēji pagarināt Darba apmaksas termiņu ne vairāk kā par 90 (deviņdesmit) dienām, kā arī paveiktā Darba apmaksu veikt pa daļām, par iepriekš minētiem apstākļiem brīdinot Izpildītāju 14 (četrpadsmit) dienas pirms apmaksas termiņa beigām.
6.11. Norēķini tiek veikti tikai pēc tam, kad Pasūtītājs ir pieņēmis no Izpildītāja iepriekšējā periodā izpildīto Darbu ar nodošanas - pieņemšanas aktu. 
6.12. Pasūtītājam ir tiesības pēc sava ieskata pieprasīt no Izpildītāja papildus dokumentus, kas nepieciešami norēķinu veikšanai.
6.13. Attiecīgā Darba izpildījuma pieņemšana ar nodošanas - pieņemšanas aktu ir tikai pamats norēķinu veikšanai un nekādā gadījumā neatbrīvo Izpildītāju no atbildības novērst vēlāk konstatētos un atklājušos trūkumus un defektus.
6.14. Uz visiem rēķiniem ir jāuzrāda Pasūtītāja nosaukums, Līguma numurs un rekvizīti atbilstoši Pievienotās vērtības nodokļa likuma 125.panta prasībām.
6.15. Kopā ar ikmēneša maksājumu rēķiniem jāiesniedz izpildītā Darba akts (Forma 2), kas sastādīts pamatojoties uz mēneša laikā parakstītajiem nodošanas – pieņemšanas aktiem.
6.16. Katrā izpildītā Darba aktā ir jāuzrāda Darba apjoms un vērtība (atšifrēti daudzumu aprēķini) par atskaites periodu, pamatojoties kopīgām pārbaudēm.
6.17. Ja norēķinam ir nepieciešamas pārbaudes, tad tās jāveic kopīgi Izpildītājam ar Pasūtītāju. Pasūtītāja piedalīšanās veiktā Darba apjoma noskaidrošanā nav uzskatāma par Darba apjomu atzīšanu.

7. SAPULCES
7.1. Pēc vienas Puses pieprasījuma, kas iesniegts rakstiski otrai Pusēm ne vēlāk kā 3 (trīs) darba dienas pirms sapulces sasaukšanas dienas, tiek noturētas sapulces, kurās piedalās Izpildītāja un Pasūtītāja pārstāvis. Sapulcēs tiek risināti ar Darba izpildi saistītie ikdienas jautājumi.
7.2. Sapulces tiek protokolētas un protokolus paraksta Pušu pārstāvji. Sapulces vada un protokolē Pasūtītāja pārstāvis. Jebkuras Puses pārstāvis, kurš nepiekrīt protokolam, ir tiesīgs pievienot rakstiskas piezīmes.

8.  APDROŠINĀŠANA
8.1. Izpildītājam, pirms Līgumā noteiktā Darba uzsākšanas par saviem līdzekļiem jāveic savas profesionālās civiltiesiskās atbildības apdrošināšana un apdrošināšana pret ar Līguma izpildi saistītiem materiāliem zaudējumiem un bojājumiem līdz Līgumā noteiktā Darba izpildes beigām, lai nodrošinātu zaudējumu atlīdzību, kādi var rasties Pasūtītājam vai trešajām personām Izpildītāja darbības vai bezdarbības vai to seku rezultātā Darba izpildes laikā. Apdrošināšanā jāiekļauj arī visi apakšuzņēmēji.
8.2. Civiltiesiskā atbildības apdrošināšana ir jāsastāda uz Darba izpildes laiku.
8.3. Jebkurus zaudējumus, kas pārsniedz apdrošinātāja atlīdzinātos, sedz Izpildītājs.

9. IZPILDĪTĀJA PIENĀKUMI VEICOT DARBU
9.1. Izpildītāja pienākumi ir noteikti Tehniskajā specifikācijā.
9.2. Darba izpildes vieta ir Liepājas valstspilsētas pašvaldības īpašumā esošās  ielu brauktuves un laukumi, kur notiek Darbs.
9.3. Visā Darba izpildes laikā Izpildītājam jāuzņemas valsts un pašvaldības normatīvajos aktos paredzētie Darba drošības pasākumi.
9.4. Izpildītājs atbild par visiem zaudējumiem, kas radušies Izpildītājam vai Pasūtītājam un jebkurām trešajām personām darba drošības tehnikas neievērošanas gadījumā.
9.5. Izpildītājs līdz Darba uzsākšanai atbilstoši vietējiem apstākļiem, kā arī valsts un pašvaldību normatīvo aktu prasībām izņem visas nepieciešamās atļaujas Darba veikšanai.
9.6. Izpildītājs ir atbildīgs par trešo personu saskaņojumiem ar pakalpojumu sniedzējiem un saimnieciskās darbības veicējiem.
9.7. Izpildītājam ir pienākums savlaicīgi, bet ne vēlāk kā 5 (piecas) dienas iepriekš jāinformē trešās personas par tāda Darba veikšanu, kura laikā ir iespējami traucējumi saimnieciskai darbībai.
9.8. Izpildītājs ir pilnībā atbildīgs par Latvijas Republikā spēkā esošo satiksmes noteikumu un darba drošības normatīvo aktu ievērošanu satiksmes organizēšanas Darba laikā.
9.9. Pagaidu ceļa zīmēm, horizontālajiem apzīmējumiem, signālugunīm, kā arī to izvietojumam jāatbilst Latvijas Republikā spēkā esošajiem normatīvajiem aktiem.
9.10. Pēc pasūtītāja pieprasījuma, Izpildītājam, pamatojoties uz Ministru kabineta 2008.gada 11.marta noteikumiem Nr.173 “Valsts pamatbudžeta valsts autoceļa fona programmai piešķirto līdzekļu izlietošanas kārtība”, ir pienākums slēgt Līguma pielikumā pievienoto līgumu par pilsētu tranzīta ielu ikdienas uzturēšanas darbiem starp pašvaldību un valsts sabiedrība ar ierobežotu atbildību “Latvijas Valsts ceļi”.

10. MATERIĀLI
Visiem materiāliem, kas tiks pielietoti Darba izpildē, ir jāatbilst normatīvajos aktos un Tehniskajās specifikācijā noteiktajām prasībām. 

11. DARBA VADĪBA UN UZRAUDZĪBA
11.1. Pasūtītājs Darba izpildes pārraudzībai norīko Pārstāvi. Pārstāvis sniedz norādījumus visās darbības jomās, kas saistītas ar Līgumā noteiktā Darba izpildīšanu. Izpildītājam ir jāsniedz atbalsts (informācija) pārraudzības veikšanai.
11.2. Izpildītājs, uzsākot Darbu, norīko līdz Darba beigām atbildīgo personu – darbu vadītāju. Atbildīgo darbu vadītāju var nomainīt tikai ievērojot Līguma 13.sadaļā noteikto.
11.3. Izpildītājam ir jākoordinē veicamais Darbs.
             
12. KVALITĀTES UN PĀRBAUDES
12.1. [bookmark: _Hlk186805331]Izpildītājam veicot darbu jāievēro uz darba izpildi attiecināmi Latvijas Republikas un Liepājas valstspilsētas pašvaldības normatīvie akti, tajā skaitā, Būvniecības likums; Ministru kabineta 2014.gada 19.augusta noteikumi Nr.500 “Vispārējie būvnoteikumi”; VSIA “Latvijas Valsts ceļi” 2025. gada 2.oktobrī Tehniskajā komisijā apstiprinātajās „Autoceļu būvdarbu specifikācijas ABS 2026” un Latvijas valsts standartos izvirzītās prasības.  
12.2. Pasūtītāja pārstāvim ir tiesības organizēt kontroli par to kā tiek ievērotas Pasūtītāja noteiktās kvalitātes prasības.
12.3. Visas Līgumā un normatīvajos aktos noteiktās materiālu un Darba kvalitātes pārbaudes jāveic Izpildītājam uz sava rēķina.
12.4. Pēc Pasūtītāja pieprasījuma, Izpildītājam jāveic materiālu un Darba kvalitātes papildu pārbaudes. Ja papildu pārbaudes rezultātā nekādi defekti vai neatbilstības netiek konstatēti, Pasūtītājs atlīdzina Izpildītājam pārbaudes veikšanas izdevumus.
12.5. Ja materiālu vai Darba kvalitātes pārbaudes laikā tiek atklāts defekts vai neatbilstība, tad Izpildītājs Pasūtītāja noteiktajā termiņā, uz sava rēķina un ar saviem materiāliem novērš defektu.
12.6. Pasūtītājam ir tiesības jebkurā laikā bez iepriekšēja brīdinājuma veikt Darbā izmantojamo materiālu paraugu noņemšanu uzņēmēja bāzes vai ražošanas vietā, vai materiālu iestrādes gaitā, lai veiktu to papildus kvalitātes pārbaudes.
12.7. Izpildītais darbs tiek kontrolēts visos veicamo darbu objektos, jebkurā laikā. Akts par konstatētajām neatbilstībām var tikt sastādīts bez Izpildītāja pārstāvja klātbūtnes.



13. LĪGUMA IZPILDĒ IESAISTĪTĀ PERSONĀLA UN APAKŠUZŅĒMĒJU NOMAIŅA
13.1. Izpildītājs nav tiesīgs bez saskaņošanas ar Pasūtītāju veikt Iepirkuma piedāvājumā norādītā personāla vai Apakšuzņēmēju nomaiņu un iesaistīt papildu Apakšuzņēmējus Līguma izpildē. 
13.2. Izpildītājam ir pienākums saskaņot ar Pasūtītāju papildu personāla iesaistīšanu Līguma izpildē.
13.3. Iepirkuma piedāvājumā norādītā personāla nomaiņa pieļaujama tikai Līgumā norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai gadījumos, ja piedāvātais personāls neatbilst Iepirkuma dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu. 
13.4. Pasūtītājs nepiekrīt piedāvājumā norādītā Apakšuzņēmēja nomaiņai, ja pastāv kāds no šādiem nosacījumiem:
13.4.1. piedāvātais Apakšuzņēmējs neatbilst Iepirkuma dokumentos apakšuzņēmējiem izvirzītajām prasībām;
13.4.2. tiek nomainīts Apakšuzņēmējs, uz kura iespējām Iepirkumā Izpildītājs balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, un piedāvātajam Apakšuzņēmējam nav vismaz tādas pašas kvalifikācijas, uz kādu Iepirkumā Izpildītājs atsaucies, apliecinot savu atbilstību Iepirkumā noteiktajām prasībām, vai tas atbilst Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13., 14. punktā  minētajiem pretendentu izslēgšanas gadījumiem;
13.4.3. piedāvātais Apakšuzņēmējs, kura veicamo būvdarbu vai sniedzamo pakalpojumu vērtība ir vismaz 10 000,00 EUR (desmit tūkstoši euro), atbilst Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13., 14. punktā  minētajiem pretendentu izslēgšanas gadījumiem;
13.4.4. Apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
13.5. Pasūtītājs nepiekrīt jauna Apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
13.6. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42.panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Būvniekam nomainīt Apakšuzņēmēju vai piesaistīt jaunu Apakšuzņēmēju līguma izpildes nodrošināšanai.  Publisko iepirkumu likuma 42.panta ceturtās daļas 2., 3. un 4. punktā minētos termiņus skaita no dienas, kad lūgums par Apakšuzņēmēja nomaiņu iesniegts Pasūtītājam.
13.7. Pasūtītājs pieņem lēmumu atļaut vai atteikt Izpildītāja personāla vai Apakšuzņēmēju nomaiņu vai jaunu Apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šīs Līguma sadaļas noteikumiem.
13.8. Darba laikā Pasūtītājam ir tiesības pieprasīt nomainīt Atbildīgo būvdarbu vadītāju un Apakšuzņēmēju, ja viņi savus pienākumus veic nekvalitatīvi vai neievēro spēkā esošos normatīvos aktus. Izpildītāja pienākums ir nodrošināt Pasūtītāja prasību izpildi par Atbildīgā būvdarba vadītāja un Apakšuzņēmēja nomaiņu pēc Pasūtītāja pieprasījuma. 
13.9. Izpildītājam jānodrošina, ka Apakšuzņēmējs tam uzticēto Darba daļu nenodos tālāk.
13.10. Izpildītājs ir atbildīgs pret Pasūtītāju un trešajām personām par visiem zaudējumiem, kuri radušies Izpildītāja nodarbināto Apakšuzņēmēju saistību izpildes ietvaros.

14.  DARBA NODOŠANA UN PIEŅEMŠANA
14.1. Izpildītājs pēc katra Darba uzdevumā minētā Darba pabeigšanas sastāda nodošanas - pieņemšanu aktu par paveikto darbu pieņemšanu, ko paraksta Izpildītājs un Pasūtītāja pārstāvis.
14.2. Pasūtītāja pārstāvis organizē izpildīto Darbu pārbaudi.
14.3. Pasūtītājs apmaksā faktiski padarīto un pieņemto darbu apjomu. Izpildītājs pēc pieprasījuma uzrāda izpildītos darbus Pasūtītāja pārstāvim reāli dabā.
14.4. Darbu nepieņem, ja tas ir nepilnīgi pabeigts vai atklāti būtiski trūkumi. Ja pieņemšana nenotiek minēto iemeslu dēļ, tad Izpildītājam pēc Darba pabeigšanas vai trūkumu novēršanas vēlreiz rakstiski ir jāpaziņo par Darba pabeigšanu Pasūtītājam. Darba pieņemšana neatbrīvo Izpildītāju no pienākuma novērst konstatētos trūkumus, kā arī vēlāk konstatētos trūkumus.

15. GARANTIJAS
15.1. Izpildītājs garantē veiktā Darba un materiālu kvalitāti:
15.1.1. ar krāsu uzklātajiem horizontālajiem apzīmējumiem 6 (seši) mēneši pēc nodošanas – pieņemšanas akta parakstīšanas;
15.1.2. ar plastikātu uzklātajiem horizontālajiem apzīmējumiem 2 (divi) gadi pēc nodošanas – pieņemšanas akta parakstīšanas;
15.1.3. Uz dabīgā akmens bruģa seguma uzklātajiem ceļa apzīmējumiem 1 (viens) gads pēc nodošanas – pieņemšanas akta parakstīšanas.
15.2. Garantijas laiks stājas spēkā pēc Darba nodošanas - pieņemšanas akta parakstīšanas.
15.3. Ja garantijas laikā tiek konstatēti trūkumi vai defekti, tad ar trūkumiem un defektiem veiktajiem darbiem un materiāliem garantijas termiņš sākas ar dienu, kad Izpildītājs novērsis konstatētos trūkumus un defektus.
15.4. Izpildītājam bez maksas ir jānovērš garantijas laikā radušies defekti.
15.5. Garantijas termiņā konstatēto defektu novēršanas termiņu nosaka Pasūtītājs. Defektu novēršanas termiņam jābūt pamatotam.
15.6. Ja Izpildītājs garantijas termiņā atsakās novērst konstatētos trūkumus un defektus vai nenovērš tos noteiktā laikā, Pasūtītājam ir tiesības šo darbu veikšanu uzdot trešajai personai. Izpildītājs sedz Pasūtītājam visus zaudējumus un būvdarbu izmaksas, kas radušās no savlaicīgas garantijas darbu neizpildes.
15.7. Ja Izpildītājs atsakās segt Pasūtītājam garantijas laika remontdarbu izmaksas, tad Pasūtītājam ir tiesības vērsties tiesā par zaudējumu piedziņu.

16. LĪGUMSODI
16.1. Ja Izpildītājs ir pārsniedzis šī Līguma 5.3.punktā noteikto darbu izpildes termiņu, Izpildītājs maksā Pasūtītājam līgumsodu 1% (viena procenta) apmērā no uzdotā Darba apjoma katram gadījumam, par katrām nokavētām 24 (divdesmit četrām) stundām, saskaņā ar iesniegto rēķinu, bet kopsummā ne vairāk kā 10% (desmit procenti) no uzdotā Darba apjoma par katru gadījumu. Turpmākie norēķini starp Izpildītāju un Pasūtītāju tiek veikti pēc līgumsoda nomaksas.
16.2. Ja Pasūtītājs nokavē Līgumā paredzēto maksājumu, tad Pasūtītājs maksā Izpildītājam līgumsodu 0,1% (nulle komats viena procenta) apmērā no nesamaksātās summas par katru nokavējuma dienu, bet ne vairāk kā 10% (desmit procenti) apmērā no nesamaksātās summas.
16.3. Līgumsoda nomaksa neatbrīvo Puses no Līguma turpmākas pildīšanas.
16.4. Ja Izpildītājam jāmaksā līgumsods Pasūtītājam, Pasūtītājs iesniedz rēķinu Izpildītājam.
16.5. Darbu veikšana bez pasūtītāja saskaņotiem materiāliem nav pieļaujama un netiek apmaksāta.

17. ZAUDĒJUMI
17.1. Ja Darba izpildes laikā Izpildītāja vainas dēļ tiek nodarīti materiāli zaudējumi Pasūtītājam, tad Izpildītājs samaksā šos zaudējumus 5 (piecu) darba dienu laikā, savstarpēju norēķinu veidā, pēc Pasūtītāja rēķina saņemšanas. Strīdus gadījumā tiek pieaicināts neatkarīgs eksperts, kura pakalpojumus apmaksā vainīgā puse.
17.2. Ja trešā persona nodara Izpildītājam zaudējumus, Pasūtītājs par to nav atbildīgs. Izpildītāja prasības pret zaudējuma radītāju netiek ierobežotas.
17.3. Izpildītājs ir atbildīgs par zaudējumiem un sedz visus zaudējumus, kas radušies trešajām pusēm Izpildītāja darbības vai bezdarbības rezultātā.
17.4. Izpildītājs ir atbildīgs un sedz visus zaudējumus Pasūtītājam gadījumā, ja ar kompetentas institūcijas lēmumu tiek apturēta Darba veikšana sakarā ar Izpildītāja un/vai apakšuzņēmēju pieļautiem Līguma un normatīvo aktu pārkāpumiem.

18. LĪGUMA IZBEIGŠANA
18.1. Pasūtītājs ir tiesīgs izbeigt Līgumu ar Izpildītāju pēc savas iniciatīvas, nemaksājot Izpildītājam līgumsodu, bet brīdinot par Līguma izbeigšanu Izpildītāju rakstiski vienu mēnesi iepriekš un veicot savstarpējos norēķinus, šādos gadījumos:
18.1.1. ja Izpildītājs uzdoto darbu izpildi veic kvalitātē, kas ir zemāka par šajā Līgumā noteikto, vai atkārtoti nav novērsis Pasūtītāja Darba pārbaudes vai uzraudzības rezultātā atklātos defektus vai iebildumus pēc Pasūtītāja rakstiska brīdinājuma saņemšanas;
18.1.2. ja Izpildītājs Darba izpildes gaitā atkārtoti neievēro Līguma noteikumus, vai Līgumā noteiktos Darba izpildes termiņus, vai izmanto neatbilstošus vai nekvalitatīvus materiālus, izstrādājumus un iekārtas vai pieļauj, ka Darbu veic speciālisti bez attiecīgas kvalifikācijas, darba atļaujas, pēc Pasūtītāja rakstiska brīdinājuma saņemšanas;
18.1.3. ja Izpildītājs nepilda Līguma 9.10.punktā noteikto pienākumu.
18.1.4. ir pārkāpti citi Līguma noteikumi.
18.2. [bookmark: _Ref443993285]Pasūtītājs ir tiesīgs vienpusēji izbeigt Līgumu, ja Izpildītājam vai tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, kuras ietekmē Līguma izpildi.
18.3. [bookmark: _Hlk187139274]Pasūtītājs ir tiesīgs vienpusēji izbeigt Līgumu, rakstiski informējot Izpildītāju, ja Līguma izpildē summa ir sasniegusi vai pārsniegusi Līguma 6.2.punktā noteikto summu.
18.4. Puses vienojas, ka Izpildītājs ir tiesīgs izbeigt Līgumu pēc savas iniciatīvas, rakstiski brīdinot Pasūtītāju 1 (vienu) mēnesi iepriekš, ja Pasūtītājs kavē tam noteiktās maksājuma saistības ilgāk nekā 2 (divus) mēnešus pēc kārtas.
18.5. Gadījumā, ja Izpildītājs izbeidz Līgumu 18.4.punktā paredzētajā kārtībā, tad Pasūtītājs 10 (desmit) darba dienu laikā, skaitot no Izpildītāja paziņojumā par Līguma izbeigšanu norādītā mēneša termiņa, veic visus Izpildītājam nesamaksātos maksājumus, kas pamatojas ar ikmēneša izpildītā Darba aktiem un līgumsodiem.
18.6. Ja Pasūtītājs 1 (viena) mēneša laikā no Izpildītāja paziņojuma saņemšanas dienas veic Izpildītājam visu kavēto maksājumu un līgumsodu samaksu, tad Izpildītājam ir pienākums veikt Līgumā paredzēto Darbu. 
18.7. Puses var izbeigt Līgumu abpusēji rakstveidā vienojoties.
 
19. NEPĀRVARAMA VARA
19.1. Puses nav atbildīgas par Līguma neizpildi vai nepienācīgu izpildi, ja tam par iemeslu ir bijuši nepārvaramas varas apstākļi. Ar nepārvaramas varas apstākļiem Līguma izpratnē saprotama tādu apstākļu vai notikumu iestāšanās, no kuriem Pusei nav iespējams izvairīties un kuru sekas nav iespējams pārvarēt; kurus Līguma slēgšanas brīdī nebija iespējams paredzēt; kas nav radušies Puses vai tās kontrolē esošas personas kļūdas vai rīcības dēļ; kas padara saistību izpildi ne tikai apgrūtinošu, bet arī neiespējamu. Par nepārvaramas varas apstākļiem uzskata, piemēram, dabas stihijas (zemestrīces, plūdi u.tml.), ugunsgrēkus, jebkāda veida karadarbību, epidēmiju, okupāciju, terora aktus, blokādes, embargo), ja tie tiešā veidā ietekmējuši Pusi, kura atsaucas uz nepārvaramu varu.
19.2. Nepārvaramas varas apstākļu iestāšanās gadījumā Puses informē viena otru ne vēlāk kā 3 (trīs) dienu laikā no šo apstākļu iestāšanās dienas. Šādā gadījumā Puses vienojas par saistību izpildes pagarinājumu. Ja Puse nav izpildījusi šajā punktā paredzēto paziņošanas pienākumu, tā netiek atbrīvota no Līguma saistību izpildes.
19.3. Ja nepārvaramas varas apstākļi turpinās ilgāk kā 30 (trīsdesmit) dienas, jebkurai Pusei ir tiesības vienpusēji atkāpties no Līguma, par to rakstveidā informējot otru Pusi. Šādā gadījumā Puses vienojas par savstarpējo norēķinu apmēru un to segšanas kārtību.
19.4. Par nepārvaramas varas apstākļiem nav uzskatāmi tādi apstākļi, kas pēc būtības apgrūtina saistību izpildi nevis padara to neiespējamu, piemēram, cenu pieaugums vai izmaiņas nodokļus regulējošos normatīvajos aktos, kā arī trešo personu atteikšanās sniegt pakalpojumus vai izdot saskaņojumus, kas nepieciešami Līguma izpildei u.tml. apstākļi, (ja vien minētās problēmas neizriet tieši no nepārvaramas varas).

20. KONFIDENCIALITĀTE
20.1. Puses apņemas aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām konfidenciālu informāciju (pilnīgi vai daļēji Līguma vai citu ar tā izpildi saistītu dokumentu saturu, Pušu finansiālo situāciju vai finanšu avotiem, vadības sistēmu vai saimnieciskajām darbībām, kā arī tehniska, komerciāla un jebkāda cita rakstura informācija par citas Puses darbību), kas kļuvusi tām pieejama līgumsaistību izpildes gaitā, izņemot Latvijas Republikas normatīvajos aktos paredzētos gadījumus
20.2. Puses ir savstarpēji atbildīgas par Līgumā paredzēto konfidencialitātes noteikumu pārkāpšanu.
20.3. Līguma 20.sadaļā minētajiem noteikumiem nav laika ierobežojuma un uz tiem neattiecas Līguma darbības termiņš.

21. PĀRSTĀVJI UN KONTAKTINFORMĀCIJA
21.1. Pasūtītāja pārstāvis ar Līgumu saistītu jautājumu risinājumu sagatavošanā, kā arī attiecībā uz Darba izpildi ir _______________, tālr.: ________________; e-pasta adrese: ________________@liepaja.lv.
21.2. Izpildītāja Darba vadītājs ar šo Līgumu saistītu jautājumu risinājumu sagatavošanā, kā arī attiecībā uz Darba izpildi un pabeigšanu ir: (atbildīgais būvdarbu vadītājs) __________________, tālr.: __________, e-pasts: ____________________ .
21.3. Līguma 21.sadaļā minētie (kā arī turpmāk rakstiski norādītie) Pušu pārstāvji ir tiesīgi parakstīt darbu veikšanas dokumentus, kas saistīti ar Līguma izpildi un kuriem saskaņā ar Līgumu nepieciešama Puses piekrišana (paraksts), izņemot savstarpējo norēķinu finanšu dokumentus.

22. NOBEIGUMA JAUTĀJUMI
22.1. Puses apliecina, ka Līgumā noteiktās Pušu atbildīgās personas ir informētas par tās personas datu nodošanu otrai Pusei Līguma 21.sadaļā noteiktā apjomā.
22.2. Lai nodrošinātu sabiedrības informēšanu par veiktajiem Liepājas valstspilsētas pašvaldības uzturēšanas darbiem,  Pasūtītājs Līguma izpildes ietvaros var veikt Izpildītāja darba fotografēšanu un filmēšanu, un iegūtos materiālus darīt publiski pieejamus sabiedrībai.
22.3. Izpildītājs apņemas informēt Līguma izpildē iesaistītos darbiniekus par viņu personas datu apstrādi, Pasūtītājam fotografējot un filmējot tā izpildi. Šajā punktā minētā informācija pieejama Liepājas valstspilsētas pašvaldības mājas lapas www.liepaja.lv Privātuma politikas sadaļā Liepājas Komunālās pārvaldes veiktās datu apstrādes.
22.4. Puses apņemas veikt visus nepieciešamos pasākumus, lai pārrunu kārtībā atrisinātu visus strīdus, kas radušies saistībā ar Līgumu. Ja vienošanās netiek panākta, visi strīdi tiek atrisināti saskaņā ar Latvijas Republikas normatīvajiem aktiem Latvijas Republikas tiesā.
22.5. Izpildītājs drīkst veikt publikācijas par veicamo Darbu tikai ar Pasūtītāja iepriekšēju rakstisku piekrišanu.
22.6. Visi pielikumi Līgumam ir tā neatņemama sastāvdaļa. Pretrunu gadījumā starp Līguma un/vai tā pielikumu dažādajiem noteikumiem vēlāks noteikums atceļ iepriekš pieņemtu, un speciāls noteikums atceļ vispārēju noteikumu.
22.7. Līgumu var grozīt vienīgi ar Pušu savstarpēju vienošanos, izņemot Līguma 22.9.punktā noteiktajā gadījumā. Šādi grozījumi ir jāveic rakstiski.
22.8. Līgumā ir pieļaujami nebūtiski grozījumi, bet būtiskus grozījumus Līgumā drīkst izdarīt Līgumā paredzētajos gadījumos un kārtībā, ievērojot Publisko iepirkumu likuma noteikumus par Līguma grozījumiem.
22.9. Pasūtītājam ir tiesības vienpusēji pagarināt Līguma 5.2.punktā noteikto Darba izpildes termiņu, ja no Pasūtītāja neatkarīgu iemeslu dēļ savlaicīgi nav iespējama nākamā Līguma noslēgšana par šī Līguma priekšmetu. Par šajā punktā noteikto termiņa pagarinājumu Pasūtītājs laicīgi informē Izpildītāju.
22.10. Līguma 22.9.punktā noteiktajā gadījumā var tikt palielināti Darba apjomi, piemērojot nosolītās vienību cenas. Palielināto Darbu apjomu summa nevar pārsniegt 50% (piecdesmit) procentu no Līguma 6.2.punktā noteiktās Iepirkumā nosolītās summas.
22.11. Termini un virsraksti Līgumā ir domāti vienīgi Līguma satura atspoguļošanai.
22.12. [bookmark: _Hlk50562224]Līgums noformēts un parakstīts elektroniskā dokumenta veidā kopā uz 7 (septiņām) lapām, neskaitot pielikumus.

23. PUŠU REKVIZĪTI UN PARAKSTI




* Piezīme: “Dokumenta rekvizītus “paraksts” un “datums” neaizpilda, ja elektroniskais dokuments sagatavots atbilstoši normatīvajiem aktiem par elektronisko dokumentu noformēšanu.”

